****

**RASEINIŲ RAJONO SAVIVALDYBĖS**

**VISUOMENĖS SVEIKATOS BIURAS**

**RASEINIŲ RAJONO IKIMOKYKLINES UGDYMO ĮSTAIGAS LANKANČIŲ VAIKŲ SVEIKATOS BŪKLĖS ANALIZĖ 2018 M.**

Parengė:

Raseinių rajono savivaldybės visuomenės sveikatos biuro visuomenės sveikatos specialistė, vykdanti visuomenės stebėseną Asta Kavaliauskienė, (8 68) 35 50 44, el. p. astakavaliauskiene1@gmail.com

TURINYS

[ĮVADAS 3](#_Toc534792214)

[PROFILAKTIŠKAI SVEIKATĄ PASITIKRINUSIŲ VAIKŲ SERGAMUMAS 4](#_Toc534792215)

[VAIKŲ PASISKIRSTYMAS PAGAL FIZINIO AKTYVUMO GRUPES 7](#_Toc534792216)

[PAGRINDINIAI VAIKŲ SVEIKATOS SUTRIKIMAI IR JŲ PASISKIRSTYMAS PAGAL AMŽIAUS GRUPES 8](#_Toc534792217)

[VAIKŲ DANTŲ IR ŽANDIKAULIŲ BŪKLĖ 2018 METAIS 12](#_Toc534792218)

[APIBENDRINIMAS 13](#_Toc534792219)

[REKOMENDUOJAME 14](#_Toc534792220)

# ĮVADAS

 *Apie 20 proc. Lietuvos gyventojų sudaro vaikai. Tai yra pažeidžiama visuomenės dalis, kurios sveikatai reikia skirti ypač daug dėmesio. Siekiant pagerinti visų gyventojų sveikatos būklę, įvairių sutrikimų prevenciją svarbu vykdyti jau vaikystėje.*

 Vaikų profilaktinių sveikatos patikrinimų duomenų analizė padeda kryptingai planuoti ir įgyvendinti sveikatos priežiūrą darželiuose, organizuoti ir įgyvendinti priemones, susijusias su ligų ir traumų profilaktika, taip padedant vaikams saugoti ir stiprinti sveikatą.

 Kasmetiniai profilaktiniai vaikų sveikatos patikrinimai atliekami vadovaujantis Lietuvos Respublikos sveikatos apsaugos ministro 2000 m. gegužės 31 d. įsakymu Nr. 301 „Dėl profilaktinių sveikatos patikrinimų sveikatos priežiūros įstaigose“ (Žin., 47-1365). Duomenys apie mokinių sveikatos būklę gaunami iš statistinės apskaitos formos Nr. 0.27-1/a. „Vaiko sveikatos pažymėjimas“, patvirtintos Lietuvos Respublikos sveikatos apsaugos ministro 2004 m. gruodžio 24 d. įsakymu Nr. V-951 (Žin., 2005, Nr. 3-38).

 Duomenys apie vaikų vystymosi sutrikimus ir sergamumą yra teikiami Raseinių rajono savivaldybės visuomenės sveikatos biurui, kuris vykdo vieną iš savo funkcijų – visuomenės sveikatos stebėseną. Pagal visuomenės sveikatos priežiūros specialistų pateiktus duomenis yra atliekama vaikų sergamumo analizė, kuri padeda kryptingai planuoti ir įgyvendinti sveikatos priežiūrą darželiuose, organizuoti ir įgyvendinti priemones, susijusias su ligų ir traumų profilaktika. Ikimokyklinio ugdymo įstaigų visuomenės sveikatos specialistams ir administracijos darbuotojams informacija apie vaikų sveikatą parodo, kokios vaikų sveikatos problemos vyrauja jų ugdymo įstaigoje, o tai gali tapti svariu motyvu inicijuoti sveikatos stiprinimo priemonių jų ugdymo įstaigoje įgyvendinimą.

# PROFILAKTIŠKAI SVEIKATĄ PASITIKRINUSIŲ VAIKŲ SERGAMUMAS

 Pagal visuomenės sveikatos specialistų pateiktus duomenis 2018 metų pabaigoje Raseinių rajone ikimokyklines įstaigas lankė 913 vaikų, t.y. 16 vaikų mažiau nei 2017 metais. Iš viso 2018 metais profilaktiškai sveikatą pasitikrino 100 proc. vaikų (913), t.y. 1 procentu daugiau nei 2017 metais (1 pav.).

1 pav. **Sveikatą profilaktiškai pasitikrinusiųjų ir nepasitikrinusiųjų vaikų dalis, 2016-2018 metais (abs. sk.)**

 2018 metais iš profilaktiškai sveikatą pasitikrinusių vaikų, 69 proc. neturėjo jokių sveikatos sutrikimų (2 pav.).

2 pav. **Profilaktiškai sveikatą pasitikrinusių vaikų sergamumas 2017-2018 metais (abs. sk.)**

 Analizuojant duomenis pagal sveikatos sutrikimus, nustatyta, kad didžiausia vaikų sveikatos problema Raseinių rajone yra **endokrininės sistemos sutrikimai** (9,4 proc.), **regos sutrikimai** (9,3 proc.), **skeleto-raumenų sistemos sutrikimai** (8,9 proc.) **kvėpavimo sistemos sutrikimai** (7,3 proc.), bei **širdies-kraujagyslių sistemos sutrikimai** (5,7 proc.) (3 pav.).

3 pav. **Profilaktiškai pasitikrinusių ikimokyklinio amžiaus vaikų sveikatos sutrikimai, proc. 2016-2018 metais**

 Raseinių rajono savivaldybėje padaugėjo vaikų, turinčių endokrininės sistemos sutrikimų (ypač mažas KMI ir antsvoris). Siekiant mažinti endokrininės sistemos sutrikimų skaičių, reikėtų sudaryti palankią emocinę vaiko aplinką, siekti streso kontrolės, didinti švietimą mitybos, su mityba susijusių ligų, aktyvaus laisvalaikio, sporto naudos žmogui temomis.

 Antsvorio problema buvo nustatyta 7 vaikams, 4 mergaitėms ir 3 berniukams. Per mažas kūno masės indeksas buvo nustatytas 77 vaikams, 38 mergaitėms ir 39 berniukams (4 pav.). Didžiausia vaikų dalis, kuri turi mažo KMI problemų, yra priešmokyklinio amžiaus grupėje, o antsvorio – ikimokyklinio amžiaus grupėje.

4 pav. **Vaikų kūno masės indekso struktūra 2016-2018 metais (absoliutūs skaičiai)**

|  |
| --- |
| **Profilaktiškai pasitikrinusių ikimokyklinio amžiaus vaikų sergamumas 2017-2018 metais Raseinių rajone** |

*1 lentelė*

|  |  |  |  |  |
| --- | --- | --- | --- | --- |
|  | **Viso** | **Ankstyvojo amžiaus grupė (2-3 m.)** | **Ikimokyklinio amžiaus grupė (3-6 m.)** | **Priešmokyklinio amžiaus grupė (6-7 m.)** |
| **2017** | **2018** | **2017** | **2018** | **2017** | **2018** | **2017** | **2018** |
| Bendras vaikų skaičius | 929 | **913** | 302 | **188** | 441 | **549** | 186 | **176** |
| Patikrintų vaikų skaičius | 919 | **913** | 302 | **188** | 431 | **549** | 186 | **176** |
| **Nepatikrintų vaikų skaičius** | 10 | **0** | 0 | **0** | 10 | **0** | 0 | **0** |
| **Sveiki vaikai** | 582 | **625** | 210 | **138** | 271 | **373** | 101 | **114** |
| **Širdies-kraujagyslių sistemos sutrikimai:** | 46 | **52** | 19 | **2** | 20 | **37** | 7 | **13** |
| *Iš jų : arterinė hipertenzija* | 6 | **0** | 0 | **0** | 6 | **0** | 0 | **0** |
| **Kvėpavimo sistemos sutrikimai:** | 49 | **67** | 17 | **6** | 22 | **56** | 10 | **5** |
| *Iš jų : bronchinė astma* | 42 | **48** | 7 | **5** | 22 | **31** | 10 | **12** |
| *iš jų : TBC* | 7 | **0** | 0 | **0** | 7 | **0** | 0 | **0** |
| **Regos sutrikimai** | 69 | **85** | 12 | **10** | 37 | **43** | 20 | **32** |
| **Klausos sistemos sutrikimai**  | 8 | **1** | 0 | **0** | 5 | **1** | 2 | **0** |
| **Virškinimo sistemos sutrikimai** | 5 | **4** | 1 | **1** | 3 | **3** | 1 | **0** |
| **Nervų sistemos sutrikimai:** | 24 | **33** | 7 | **4** | 12 | **23** | 5 | **6** |
| **Endokrininės sist., medž. ap, mitybos sutrikimai** | 47 | **86** | 22 | **28** | 21 | **26** | 4 | **32** |
| *Iš jų: antsvoris*  | 10 | **7** | 0 | **3** | 7 | **3** | 3 | **1** |
| *Iš jų: sumažėjęs svoris* | 42 | **77** | 21 | **25** | 19 | **22** | 2 | **30** |
| **Urogenitalinės sistemos sutrikimai** | 3 | **6** | 1 | **2** | 2 | **3** | 0 | **1** |
| **Skeleto-raumenų sistemos sutrikimai** | 79 | **82** | 17 | **7** | 31 | **50** | 31 | **25** |
| *Iš jų: skoliozė* | 2 | **1** | 0 | **0** | 2 | **1** | 0 | **0** |
| *Iš jų: netaisyklinga laikysena* | 21 | **18** | 0 | **0** | 13 | **11** | 10 | **7** |
| *Iš jų: plokščiapėdystė* | 29 | **26** | 6 | **7** | 13 | **14** | 10 | **5** |
| **Alerginiai susirgimai** | 3 | **6** | 2 | **2** | 1 | **2** | 0 | **2** |
| **Odos ir poodžio ligos** | 21 | **23** | 7 | **5** | 12 | **12** | 2 | **6** |
| **Psichikos ir elgesio sutrikimai** | 8 | **1** | 1 | **0** | 3 | **1** | 4 | **0** |
| **Fizinio ugdymo grupės** |
| Pagrindinė | 919 | **901** | 300 | **187** | 439 | **521** | 180 | **173** |
| Parengiamoji | 3 | **2** | 1 | **0** | 0 | **2** | 2 | **0** |
| Specialioji | 4 | **8** | 0 | **0** | 1 | **5** | 3 | **3** |
| Atleistas | 3 | **1** | 1 | **0** | 1 | **1** | 1 | **0** |

# VAIKŲ PASISKIRSTYMAS PAGAL FIZINIO AKTYVUMO GRUPES

 Kiekvieno žmogaus augimui ir vystymuisi didelę įtaką turi kasdieninis fizinis aktyvumas, kuris taip pat yra svarbi puikios sveikatos dalis. Pakankamas fizinis aktyvumas ypatingai svarbus paauglystės laikotarpiu, nes gerina psichinę sveikatą ir psichologinę adaptaciją, skatina sveiko vaiko raidą, mažina rizikos veiksnių atsiradimą.

 Duomenys apie kiekvieno vaiko fizinio ugdymo grupę yra labai svarbūs, kadangi mokiniai, kurie turi tam tikrų organų sistemų sutrikimų, yra priskiriami į specialiąją grupę. Specialiai pritaikytas fizinis ugdymas ne tik stiprina tokių vaikų sveikatą bei skatina gerą fizinį vystymąsi. Į parengiamąją fizinio ugdymo grupę priskiriami mokiniai, kurie turi nedidelius sveikatos sutrikimus ar nėra fiziškai galintys dalyvauti pagrindinėje fizinio ugdymo grupėje.

 *Pagrindinė fizinio aktyvumo grupė*. Išanalizavus fizinio ugdymo grupes, akivaizdu, kad didžiausia vaikų dalis turi pagrindinę fizinio ugdymo grupę – 901 vaikas (99 proc.).

 *Parengiamoji fizinio aktyvumo grupė.* Parengiamoji fizinio aktyvumo grupė nustatyta 2 vaikams (0,2 proc.).

*Specialioji fizinio aktyvumo grupė*.Į specialiąją fizinio aktyvumo grupę buvo priskirti 8 vaikai (1 proc.).

# PAGRINDINIAI VAIKŲ SVEIKATOS SUTRIKIMAI IR JŲ PASISKIRSTYMAS PAGAL AMŽIAUS GRUPES

**Endokrininės sistemos sutrikimai**

 Vaikų endokrininių liaukų veiklos sutrikimai gali sukelti rimtas sveikatos problemas. Endokrininės sistemos sutrikimus gali lemti daug faktorių, tokių kaip įtampa, didelis krūvis mokykloje, stresas. Nemaža dalis endokrininių ligų yra paveldimos. Vyraujančios vaikų endokrininės ligos: skydliaukės ligos, antsvoris ir nutukimas, sumažėjęs svoris, augimo ir brendimo sutrikimai, cukrinis diabetas.

 Didžiausią dalį sudaro vaikai, turintys antsvorį ar per mažą KMI. Pastebima, kad šie sutrikimai labiausiai pastebimi paauglystės periode, tačiau jau lankantiems vaikams darželį šių sutrikimų skaičius taip pat didėja.

 Analizuojant mokinių sergamumą pagal amžiaus grupes nustatyta, kad daugiausiai endokrinologinių sutrikimų buvo priešmokyklinio amžiaus grupėse, 2018 metais šis rodiklis ženkliai padidėjo lyginant su 2017 metais (5 pav.). Raseinių rajone dažniausia vaikų sveikatos problema 2018 metais buvo endokrininės sistemos sutrikimai.

5 pav. **Endokrininės sistemos sutrikimai pagal amžiaus grupes 2016-2018 metais (absoliutūs skaičiai)**

**Regos sutrikimai**

2018 m. Raseinių rajono ikimokyklinio ugdymo įstaigose 85 (9,3 proc.) profilaktiškai sveikatą patikrintų vaikų turėjo regėjimo sutrikimų (6 pav.). Daugiausiai regos sutrikimų diagnozuota ikimokyklinio amžiaus vaikams.

 Priežasčių, sukeliančių regos sutrikimus, yra daug (anatominiai pokyčiai, prasta mityba, nervų sistemos įtampa, infekcijos ir t. t.), tačiau labai didelę reikšmę jiems atsirasti turi nuolatinis akių pervarginimas, netinkamas apšvietimas, nesuderintas mokymosi – poilsio rėžimas ir pan. Todėl vaikams yra labai svarbu laikytis regos higienos.

6 pav. **Užregistruoti regos sutrikimai pagal amžiaus grupes 2016-2018 metais (absoliutūs skaičiai)**

 **Skeleto – raumenų sistemos sutrikimai**

Statistikos duomenys rodo, kad laikysenos sutrikimų daugėja, jų amžius jaunėja. Netaisyklingą laikyseną įprasta laikyti mokykline liga. Ji dažniausiai nustatoma 11–15 metų paaugliams, kai yra jau pakankamai matoma. Laikysena nebūna įgimta. Ji pradeda formuotis vaikystėje ir nusistovi vaikui užaugus, nors tam tikru mastu keičiasi visą gyvenimą. Kiekvienas individas turi jam vienam būdingų laikysenos požymių. Nekoreguojant laikysenos gali išsivystyti stuburo deformacijos, kurios gali sukelti gyvybiškai svarbių organizmo sistemų funkcijų nepakankamumą. Taigi manyti, kad problema dėl netaisyklingos vaiko laikysenos išsispręs savaime, yra klaidinga. Anksti diagnozuota netaisyklinga kūno laikysena leidžia pasiekti geresnių rezultatų.

 Vertinant skeleto-raumenų sistemos sutrikimus pagal amžiaus grupes, 2018 m. daugiausia šių sutrikimų užregistruota ikimokyklinio amžiaus grupėse - 50 atvejų (7 pav.). 2018 metais 18 vaikų buvo nustatyta netaisyklinga laikysena (7 mergaitėm ir 11 berniukų) ir 26 vaikams plokščiapėdystė (7 mergaitėm ir 19 berniukų).

7 pav. **Užregistruoti skeleto - raumenų sutrikimai pagal amžiaus grupes 2016-2018 metais (absoliutūs skaičiai)**

**Kvėpavimo sistemos sutrikimai**

Vaikų kvėpavimo sistemos sutrikimams įtakos turi įgimtos kvėpavimo sistemos patologijos bei ūminių susirgimų komplikacijos.

 Raseinių rajono savivaldybės bendrojo ikimokyklinio ugdymo įstaigose sergamumas šiomis ligomis pagal amžiaus grupes labai svyruoja. Daugiausiai sirgo ikimokyklinio amžiaus grupės vaikai (8 pav.). 48 vaikams diagnozuota bronchinė astma.

8 pav. **Užregistruoti kvėpavimo sistemos sutrikimai pagal amžiaus grupes 2016-2018 metais (absoliutūs skaičiai)**

**Kraujotakos sistemos sutrikimai**

Kraujotakos sistemos ligos– dažniausia mirties priežastis tiek Raseinių rajone, tiek visoje Lietuvoje. Kraujotakos sistemos ligos vis dažniau nustatomos jauniems žmonėms. Išanalizavus 2018 metų darželius lankančių vaikų profilaktinių sveikatos patikrinimų pažymas nustatyta, kad kraujotakos sistemos sutrikimų turėjo 52 vaikai (9 pav.). Didžiausias sergamumas kraujotakos sistemos sutrikimais nustatytas ikimokyklinio amžiaus grupėse (2018 m. - 37 atvejų.). Dažniausiai pasitaikantys kraujotakos sistemos sutrikimai: arterinė hipertenzija, sutrikę širdies tonai ir širdies ūžesiai.

9 pav**. Užregistruoti kraujotakos sistemos sutrikimai pagal amžiaus grupes 2016-2018 metais (absoliutūs skaičiai)**

**Nervų sistemos sutrikimai**

 Vaikams nervų sistemos sutrikimus dažnai nulemia patiriama įtampa mokykloje ir namuose, stresas, didelis krūvis ir kt.

 Analizuojant duomenis, pastebėta, kad ikimokyklinio amžiaus vaikai dažniau turi nervų sistemos sutrikimų. 2018 m. daugiausia nervų sistemos sutrikimų Raseinių rajono savivaldybėje užregistruota ikimokyklinio amžiaus grupėje – 23 vaikams (10 pav.). Iš viso buvo užregistruota 33 šių susirgimų atvejai - 17 berniukų ir 16 mergaičių.

10 pav. **Užregistruoti nervų sistemos sutrikimai pagal amžiaus grupes 2016-2018 metais (absoliutūs skaičiai)**

# VAIKŲ DANTŲ IR ŽANDIKAULIŲ BŪKLĖ 2018 METAIS

|  |  |  |  |  |  |  |
| --- | --- | --- | --- | --- | --- | --- |
| *Klasės\** | *Eil.**nr.* | *Vaikų skaičius mokyklinio ugdymo įstaigoje* | *Vaikų, pateikusių formą Nr. 027-1/a, skaičius\*\** | *Pieninių dantų skaičius* | *Nuolatinių dantų skaičius* | *Vaikų, neturinčių ėduonies pažeistų, plombuotų ir išrautų dantų****,*** *skaičius* |
| pažeisti ėduonies (k) | plombuoti (p) | išrauti (i) | pažeisti ėduonies (K) | plombuoti (P) | išrauti (I) |
| A | B | 1 | 2 | 3 | 4 | 5 | 6 | 7 | 8 | 9 |
| **Ankstyvojo amžiaus grupė (2-3 m.)** | 1. | 188 | 164 | 82 | 5 | 2 | 0 | 0 | 0 | 141 |
| **Ikimokyklinio amžiaus grupė (3-6 m.)** | 2. | 549 | 526 | 707 | 201 | 43 | 5 | 0 | 0 | 337 |
| **Priešmokyklinio amžiaus grupė (6-7 m.)** | 3. | 176 | 174 | 407 | 157 | 53 | 15 | 2 | 0 | 70 |

|  |  |  |
| --- | --- | --- |
| Vaikų, neturinčių sąkandžio patologijos, skaičius | Vaikų, turinčių pavienių dantų sąkandžio patologiją, skaičius | Vaikų, turinčių žandikaulių patologiją, skaičius |
| 610 | 59 | 19 |
|  |  |  |

# APIBENDRINIMAS

 Išanalizavus 2018 m. Raseinių rajono ikimokyklinio ugdymo įstaigas lankančių vaikų sveikatos profilaktinius duomenis, galima pateikti apibendrintą informaciją:

* 2018 m. profilaktiškai sveikatą pasitikrino 100 proc. vaikų.
* 2018 m. iš profilaktiškai sveikatą pasitikrinusių vaikų, visiškai sveiki sudarė 69 proc. Didžiausia vaikų dalis, turinti nors vieną sveikatos sutrikimą, buvo tarp ikimokyklinio ugdymo grupės vaikų.
* Analizuojant duomenis pagal sveikatos sutrikimus, nustatyta, kad didžiausia vaikų sveikatos problema Raseinių rajone yra **endokrininės sistemos sutrikimai** (9,4 proc.), **regos sutrikimai** (9,3 proc.), **skeleto-raumenų sistemos sutrikimai** (8,9 proc.) **kvėpavimo sistemos sutrikimai** (7,3 proc.), bei **širdies-kraujagyslių sistemos sutrikimai** (5,7 proc.).
* Raseinių rajono savivaldybėje padaugėjo vaikų, turinčių endokrininės sistemos sutrikimų (ypač mažas KMI ir antsvoris). Antsvorio problema buvo nustatyta 7 vaikams, 4 mergaitėms ir 3 berniukams. Per mažas kūno masės indeksas buvo nustatytas 77 vaikams, 38 mergaitėms ir 39 berniukams (4 pav.). Didžiausia vaikų dalis, kuri turi mažo KMI problemų, yra priešmokyklinio amžiaus grupėje, o antsvorio – ikimokyklinio amžiaus grupėje.
* 2018 m. tik 1,1 proc. vaikų fizinio ugdymo veikloje dalyvavo su apribojimais (parengiamojo arba specialiojoje fizinio ugdymo grupėje), kurių didžiausia dalis buvo tarp ikimokyklinio ugdymo grupės vaikų.
* 2018 m. Raseinių rajono ikimokyklinio ugdymo įstaigose 85 (9,3 proc.) profilaktiškai sveikatą patikrintų vaikų turėjo regėjimo sutrikimų.
* Skeleto-raumenų sistemos sutrikimai buvo diagnozuoti 82 vaikams, iš jų: 18 vaikų buvo nustatyta netaisyklinga laikysena (7 mergaitėm ir 11 berniukų) ir 26 vaikams plokščiapėdystė (7 mergaitėm ir 19 berniukų). Vertinant pagal amžiaus grupes, daugiausia šių sutrikimų užregistruota ikimokyklinio amžiaus grupėse.
* Vaikų kvėpavimo sistemos sutrikimai buvo nustatyti 67 vaikams. Daugiausiai sirgo ikimokyklinio amžiaus grupės vaikai, 48 vaikams diagnozuota bronchinė astma.
* Kraujotakos sistemos sutrikimų turėjo 52 vaikai. Didžiausias sergamumas kraujotakos sistemos sutrikimais nustatytas ikimokyklinio amžiaus grupėse. Dažniausiai pasitaikantys kraujotakos sistemos sutrikimai: arterinė hipertenzija, sutrikę širdies tonai ir širdies ūžesiai.
* Nervų sistemos sutrikimų užregistruota 33 atvejai - 17 berniukų ir 16 mergaičių.

# REKOMENDUOJAME

* **Tėveliams** tiek **mokytojams**, dar kartą atkreipti dėmesį į šias mokinių sveikatos problemas, kontroliuojant vaiko laikyseną sėdint, kuprinės nešimo būdą ir jos turinį. Skatinti mokinius **atlikti akių mankštą, darant pertraukėles** mokymosi proceso metu: mokykloje, namuose, ruošiant namų darbus, ar ilgai dirbant kompiuteriu. **Kontroliuoti ir riboti darbo prie kompiuterio** laiką mokyklose (pertraukų, pamokų metu), namuose. Įspėti vaikus apie sėdėjimą optimaliu atstumu nuo lentos pagal savo regos aštrumą.
* **Mokyklose dirbantiems visuomenės sveikatos specialistams** rekomenduojame į metinius planus įtraukti daugiau veiklos priemonių susijusių su vaikų sveikatos problemomis, iškilusiomis toje konkrečioje mokykloje. Teikti prioritetą regos ir skeleto-raumenų sist. sutrikimų prevencinės veiklos vykdymui mokyklose.
* **Mokiniams** rekomenduojame toliau tikrintis savo sveikatą, užsiimti fiziškai aktyviu laisvalaikiu, **riboti ir kontroliuoti darbo prie kompiuterio laiką**, laikytis dienos rėžimo, nes jis turi didelę įtaką jo psichologinės ir fizinės sveikatos stiprinimui bei valios ugdymui.

 ***Pasaulio sveikatos organizacija rekomenduoja motinos ir vaiko sveikatą laikyti prioritetine sritimi ir būsimus tėvus įtraukti į sveikatos stiprinimo veiklas – organizuoti ir vykdyti mokymus, apimančius aiškią, išsamią ir patikimą informaciją apie mitybą, fizinį aktyvumą nėštumo laikotarpiu, gimdymą, natūralų maitinimą bei kūdikio priežiūrą.***